Общинска Избирателна Комисия

ПРОТОКОЛ №11

На 16.09.19г. в 17:30 ч. се проведе заседание на Общинска избирателна комисия гр. Етрополе при следния дневен ред:

1. Проект на решение относно регистрация на ПП АТАКА за участие в изборите за общински съветници и за кметове в Община Етрополе на 27 октомври 2019 г. – за кмет на община.

Докладва - председател: Ивелина Атанасова

1. Проект на решение относно регистрация на ПП АТАКА за участие в изборите за общински съветници и за кметове в Община Етрополе на 27 октомври 2019 г. – за общински съветници.

Докладва - председател: Ивелина Атанасова

1. Проект на решение относно регистрация на ПП АТАКА за участие в изборите за общински съветници и за кметове в Община Етрополе на 27 октомври 2019 г. – за кмет на кметство с.Малък Искър.

Докладва - председател:Ивелина Атанасова

1. Разни

ПРИСЪСТВАТ: Ивелина Атанасова – председател, Цветана Василева - секретар, Грета Вутева - член, Марияна Спиридонова - член, Виктория Цолова – член, Весела Андреева – член, Катя Стаменова – член, Цветелина Ценкова – член и Николай Милчев - член .

 ОТСЪСТВАТ: Василка Блескова – зам. председател, Ивайло Германов – зам. председател

Заседанието бе открито в 17:30ч.

Председателя Ивелина Атанасова:

Откривам заседанието на ОИК Етрополе, насрочено за днес – 16. 09. 2019 г. от 17:05, което започва от 17.30 часа по предварително обявен дневен ред.

По дневния ред има ли други предложения ?

Няма.

Колеги, процедура по гласуване на дневния ред:

Гласували 9 членове на ОИК – за 9 (Ивелина Атанасова – председател, Цветана Василева - секретар, Грета Вутева - член, Марияна Спиридонова - член, Виктория Цолова – член, Весела Андреева – член, Катя Стаменова – член, Цветелина Ценкова – член и Николай Милчев - член).

Против – няма.

Приема предварително обявения дневен ред

Колеги по дневния ред:

Т.1 Проект на решение относно регистрация на ПП АТАКА за участие в изборите за общински съветници и за кметове в Община Етрополе на 27 октомври 2019 г. – за кмет на община.

Председателят Ивелина Атанасова: Запознавам присъстващите поименно изброени членове на комисията със заявлението за участие на ПП АТАКА в изборите за общински съветници и за кметове в Община Етрополе на 27 октомври 2019 г. със заявка за кмет на община . При входиране на документите във Входящ регистър /Приложение № 48-МИ от изборните книжа/ е пропуснато наименованието на ПП Атака ,при изписването и попълването на регистъра от Председателя, но е описано решението на ЦИК № 1056/09. 09. 2019г. , с което ПП Атака е регистрирана в ЦИК, поради което считам, че този пропуск не се отразява на валидността на попълването на документа.

Ивелина Атанасова: Предлагам проект за решение № 43:

Относно**:** Отказ за регистрация на ПП АТАКА за участие в изборите за общински съветници и за кметове на 27 октомври 2019 г. **за кмет на Община Етрополе.**

Постъпило е заявление с вх. № 14 /16.09.2019г. в 15:30 часа за регистрация (Приложение №44-МИ) на партия **ПП АТАКА**, представлявана от Волен Николов Сидеров, чрез Маргарита Николова Цанова в изборите за общински съветници и за кметове на 27 октомври 2019г. **за кмет на Община Етрополе.**

Към заявлението е приложено Пълномощно от Волен Николов Сидеров на Маргарита Николова Цанова ксерокопие – незаверено.

            В заявлението е посочено, че наименованието на партията/коалицията за изписване в бюлетината е съгласно решението на ЦИК за регистрацията. Посочен е номерът на решението № 1056-МИ от 11.09.2019 год. на ЦИК.

ОИК Етрополе при извършване на проверката по реда на чл.147, ал.6 от ИК е констатирала несъответствия, коректно отразени в графа „Забележки“ /Приложение № 44- МИ от изборните книжа/ в подаденото заявление, вкл. и досежно положения под Заявление за регистрация в ОИК на партия ПП АТАКА, за участие в изборите за общински съветници и кметове /Приложение № 44 – МИ от изборните книжа /копие на печат, а не оригинал.Заявлението е цветно ксерокопие на бланка с положен печат, нечетлив. Дадени са указания в срок до 16.30 часа на 16.09.2019 год. да се отстранят установените несъответствия, вкл. и да се отстранят непълнотите в подаденото заявление относно липсата на реквизит „община Етрополе“ в заглавието на бланката и липсата на заверка „Вярно с оригинала“ върху пълномощното от Волен Николов Сидеров на Маргарита Николова Цанова в така подаденото заявление.

Нередовностите в представените документи и неотстраняването им в така дадения от ОИК срок – 16.30 часа на 16.09.2019 год. са основание за отказ от регистрация на партия ПП АТАКА за участие в изборите за общински съветници и за кметове на 27 октомври 2019 г. за кмет на община Етрополе.

Предвид изложеното и на основание чл. 87, ал. 1, т. 12 във връзка с чл. 147, ал. 7 от Изборния кодекс, Общинска избирателна комисия Етрополе

**Р Е Ш И:**

**ОТКАЗВА** да регистрира партия ПП АТАКА за участие в изборите за общински съветници и за кметове на 27 октомври 2019 г. в Община Етрополе за кмет на община.

Моля, процедура по гласуване.

**Гласували 9 членове на ОИК – за 8** (Ивелина Атанасова – председател, Цветана Василева - секретар, Грета Вутева - член, Марияна Спиридонова - член, ,Весела Андреева – член, Катя Стаменова – член и Николай Милчев – член,Цветелина Ценкова - член).

Против – Виктория Цолова – член.

Т.2. Проект на решение относно регистрация на ПП АТАКА за участие в изборите за общински съветници и за кметове в Община Етрополе на 27 октомври 2019 г. – за общински съветници.

Председателят Ивелина Атанасова представя на присъстващите членове на комисията заявление № 15 от 16. 09. 2019 г. за участие на ПП АТАКА в изборите за общински съветници и за кметове в Община Етрополе на 27 октомври 2019 г. със заявка за избор на общински съветници и заявление № 17 от 16. 09. 2019 г. за отстраняване на нередности по заявление № 15. При входиране на документите е пропуснато наименованието на ПП Атака от председателя, но е описано решението на ЦИК № 1056/09. 09. 2019г. , с което ПП Атака е регистрирана в ЦИК, поради което считам, че този пропуск не се отразява на валидността на попълването на документа.

Предлагам проект за решение № 44.

ОТНОСНО: Отказ за регистрация на ПП АТАКА за участие в изборите за общински съветници и за кметове на 27 октомври 2019 г. **за общински съветниици.**

Постъпило е заявление с вх. № 15 /16.09.2019г. в 15:50 часа за регистрация (Приложение №44-МИ) на партия **ПП АТАКА**, представлявана от Волен Николов Сидеров, чрез Маргарита Николова Цанова в изборите за общински съветници и за кметове на 27 октомври 2019г. **за общински съветници.**

Към заявлението е приложено Пълномощно от Волен Николов Сидеров на Маргарита Николова Цанова ксерокопие – незаверено.

            В заявлението е посочено, че наименованието на партията/коалицията за изписване в бюлетината е съгласно решението на ЦИК за регистрацията. Посочен е номерът на решението № 1056-МИ от 11.09.2019 год. на ЦИК.

Постъпило е заявление вх.№17 от 16.09.2019 год. в 16.42 часа от Петър Николаев Дучев като пълномощник на Волен Николов Сидеров. Към заявлението /Приложение №44-МИ от изборните книжа е приложено пълномощно от Волен Николов Сидеров от 10.09.2019 год.

            В заявлението е посочено, че наименованието на партията/коалицията за изписване в бюлетината е съгласно решението на ЦИК за регистрацията. Посочен е номерът на решението № 1056-МИ от 11.09.2019 год. на ЦИК.

ОИК Етрополе при извършване на проверката по реда на чл.147, ал.6 от ИК е констатирала несъответствия, коректно отразени в графа „Забележки“ /Приложение № 44- МИ от изборните книжа/ в подаденото заявление, вкл. и досежно положения под Заявление за регистрация в ОИК на партия ПП АТАКА, за участие в изборите за общински съветници и кметове /Приложение № 44 – МИ от изборните книжа /копие на печат, а не оригинал.Заявлението е ксерокопие на бланка с положен печат, нечетлив. Дадени са указания в срок до 16.30 часа на 16.09.2019 год. да се отстранят установените несъответствия, вкл. и да се отстранят непълнотите в подаденото заявление относно липсата на реквизит „община Етрополе“ в заглавието на бланката и липсата на заверка „Вярно с оригинала“ върху пълномощното от Волен Николов Сидеров на Маргарита Николова Цанова в така подаденото заявления.

Подаденото от пълномощник Петър Николаев Дучев заявление с приложено към същото пълномощно е след изтичане на дадения от ОИК срок за отстраняване на несъответствия до 16.35 часа на 16.09.2019 год.

Нередовностите в представените документи и неотстраняването им в така дадения от ОИК срок – 16.35 часа на 16.09.2019 год. са основание за отказ от регистрация на партията за участие в изборите за общински съветници и за кметове на 27 октомври 2019 г. за общински съветници..

Предвид изложеното и на основание чл. 87, ал. 1, т. 12 във връзка с чл. 147, ал. 7 от Изборния кодекс Общинска избирателна комисия Етрополе

**Р Е Ш И:**

**ОТКАЗВА** да регистрира партия ПП АТАКА за участие в изборите за общински съветници и за кметове на 27 октомври 2019 г. в Община Етрополе за общински съветници.

Има ли съображения по проекта за решение?

Няма.

Моля, процедура по гласуване.

Гласували 9 членове на ОИК – за 8 (Ивелина Атанасова – председател, Цветана Василева - секретар, Грета Вутева - член, Марияна Спиридонова - член, , Весела Андреева – член, Катя Стаменова – член и Николай Милчев – член, Цветелина Ценкова - член).

Против – Виктория Цолова – член.

Т.3. Проект на решение относно регистрация на ПП АТАКА за участие в изборите за общински съветници и за кметове в Община Етрополе на 27 октомври 2019 г. – за кмет на кметство с.Малък Искър.

Присъстващите членове на комисията бяха запознати от председателя Ивелина Атанасова със заявлението за участие на ПП АТАКА в изборите за общински съветници и за кметове в Община Етрополе на 27 октомври 2019 г. със заявка за избор на кмет на кметство с.Малък Искър.

Предлагам проект за решение № 45.

Относно: Отказ за регистрация на ПП АТАКА за участие в изборите за общински съветници и за кметове на 27 октомври 2019 г. **за кмет на кметство с.Малък Искър.**

Постъпило е заявление с вх. № 16 /16.09.2019г. в 15:55 часа за регистрация (Приложение №44-МИ) на партия **ПП АТАКА**, представлявана от Волен Николов Сидеров, чрез Маргарита Николова Цанова в изборите за общински съветници и за кметове на 27 октомври 2019г. **за кмет на кметство с.Малък Искър.**

Към заявлението е приложено Пълномощно от Волен Николов Сидеров на Маргарита Николова Цанова ксерокопие – незаверено.

            В заявлението е посочено, че наименованието на партията/коалицията за изписване в бюлетината е съгласно решението на ЦИК за регистрацията. Посочен е номерът на решението № 1056-МИ от 11.09.2019 год. на ЦИК.

ОИК Етрополе при извършване на проверката по реда на чл.147, ал.6 от ИК е констатирала несъответствия, коректно отразени в графа „Забележки“ /Приложение № 44- МИ от изборните книжа/ в подаденото заявление, вкл. и досежно положения под Заявление за регистрация в ОИК на партия ПП АТАКА, за участие в изборите за общински съветници и кметове /Приложение № 44 – МИ от изборните книжа /копие на печат, а не оригинал.Заявлението е ксерокопие на бланка с положен печат, нечетлив. Дадени са указания в срок до 16.40 часа на 16.09.2019 год. да се отстранят установените несъответствия, вкл. и да се отстранят непълнотите в подаденото заявление относно липсата на реквизит „община Етрополе“ в заглавието на бланката и липсата на заверка „Вярно с оригинала“ върху пълномощното от Волен Николов Сидеров на Маргарита Николова Цанова в така подаденото заявления. Дадени са указания да се посочи и конкретизира точното наименование на кметството в община Етрополе за което заявява регистрация.

Съгласно обявено, публикувано, вл. в з.сила решение на ОИК № 14-МИ/11.09.2019 год. на ОИК Етрополе т.4 „Територията на кметство с.Малки Искър представлява отделен едномандатен изборен район за избор на кмет на кметство, а т.5. “За кмет на кметство, всеки едномандатен изборен район има следната номерация:с.Малки Искър ЕКАТТЕ 231800020.“

Нередовностите в представените документи и неотстраняването им в така дадения от ОИК срок до 16.30 часа на 16.09.2019 год. са основание за отказ от регистрация на партията за участие в изборите за общински съветници и за кметове на 27 октомври 2019 г. за кмет на кметство с. Малък Искър.

Предвид изложеното и на основание чл. 87, ал. 1, т. 12 във връзка с чл. 147, ал. 7 от Изборния кодекс Общинска избирателна комисия Етрополе

**Р Е Ш И:**

**ОТКАЗВА** да регистрира партия ПП АТАКА за участие в изборите за общински съветници и за кметове на 27 октомври 2019 г. в Община Етрополе за кмет на кметство с.Малък Искър.

Има ли възражения по проекта за решение?

Няма.

Моля, процедура по гласуване.

Гласували 9 членове на ОИК – за 8 (Ивелина Атанасова – председател, Цветана Василева - секретар, Грета Вутева - член, Марияна Спиридонова - член, , Весела Андреева – член, Катя Стаменова – член и Николай Милчев – член, Цветелина Ценкова-член).

Против – Виктория Цолова – член.

Т.4 Разни.

Обсъдени бяха организационни въпроси и предстоящи решения във връзка с работата на ОИК Етрополе по ИК , спазване и изпълнение на сроковете по решенията на ЦИК, хронограмата и др.

Закривам заседанието.

Закрито в 20:00 ч.

 ПРЕДСЕДАТЕЛ:

 Ивелина Атанасова

 СЕКРЕТАР:

 Цветана Василева